Другі від дэпрэсіі — гэта разнастайныя станы працяглай і цяжкай прыгнечанасці, выкліканыя духоўным і псіхалагічным напружаннем паміж тым, як ёсць, і тым, як хочацца, каб было. Ад звычайнай прыгнечанасці дэпрэсія адрозніваецца працягласцю крызіснага стану. Найчасцей дэпрэсіўным станам спадарожнічае пачуццё абыякавасці, прыгнечанасць, неспакой. Чалавеку ў такім стане хочацца знікнуць, схавацца, не ўставаць цэлы дзень з ложка. Не хочацца ні з кім сустракацца, размаўляць, нешта рабіць і нават есці. Здаецца, што ўвесь свет страціў свае колеры, выразнасць, смак, водар. Усё выглядае ніякім, брыдкім і шэрым. Кожная асоба, якая імкнецца ўмяшацца ў гэты свет павольнага патанання ў цемры, успрымаецца як агрэсіўны чужынец, ад якога неабходна як найхутчэй уцячы або даць адпор, каб далей абыякава працягваць павольнае паміранне.